Tameṭṭut tesɛa azal d ameqqran, d nettat i yettilin deg yal tagnit i deg tettidir tmetti ama deg lehna ama deg cwal i tesɛedday, d taqcict ɣer yimawlan-is, d tislit ɣer urgaz-is neɣ ɣer temɣart-is, d taǧǧalt d warraw-is. Zik tameṭṭut tettwaḥqer, timetti terra-tt di rrif ur tesɛi ara izerfan am urgaz, ur tezmir ara ad tefk rray-is neɣ ad d-tili mgal aya, ad tt-naf d tin iɛetben d tin isebren, ayagi ur as-yeriẓ ara ifadden, teqbel akk ugur i tt-id-yemmugren akken kan ad tidir.